
	ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.) της συγχώνευσης και τροποποίησης του καταστατικού της Ανώνυμης  Εταιρείας με την επωνυμία «ΠΗΓΑΣΟΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ ΒΙΟΜΗΧΝΙΚΗ ΒΙΟΤΕΧΝΙΚΗ ΤΟΥΡΙΣΤΙΚΗ ΕΙΣΑΓΩΓΙΚΗ ΕΞΑΓΩΓΙΚΗ ΕΤΑΙΡΕΙΑ», τον διακριτικό τίτλο «ΠΗΓΑΣΟΣ Α.Τ.Ε» και αριθμό ΓΕΜΗ 16491043000 η οποία είχε Αρ.Μ.Α.Ε. 38229191/Β/97/3


Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΛΕΥΚΑΔΑΣ


Την  15-07-2013 καταχωρήθηκε στο Γενικό Εμπορικό Μητρώο (Γ.Ε.Μ.Η), με Κωδικό Αριθμό Καταχώρισης 80815,  η υπ’ άρ. ΕΞ/598-1  Απόφαση του Αντιπεριφερειάρχη  Λευκάδας  (ΑΔΑ ΒΛ4Ι7ΛΕ- Σ34) με την οποία εγκρίθηκε:
Α. Η Συγχώνευση δι' απορροφήσεως στην ανώνυμη εταιρεία με την επωνυμία «ΠΗΓΑΣΟΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ ΒΙΟΜΗΧΑΝΙΚΗ ΒΙΟΤΕΧΝΙΚΗ ΤΟΥΡΙΣΤΙΚΗ ΕΙΣΑΓΩΓΙΚΗ ΕΞΑΓΩΓΙΚΗ ΕΤΑΙΡΕΙΑ», δ.τ. «ΠΗΓΑΣΟΣ Α.Τ.Ε», αριθμό Γ.Ε.ΜΗ. 16491043000 και ΑΡ.Μ.ΑΕ 38229191/Β/97/3, της Ετερορρύθμου Εταιρείας με την επωνυμία «Ν. ΧΑΜΟΣΦΑΚΙΔΗΣ & ΣΙΑ ΕΕ.»,  με αριθμό Γ.Ε.ΜΗ. 16472543000,σύμφωνα με τις διατάξεις των άρθρων 68-77 του Κ.Ν 2190/20 και του Ν.Δ 1297/1972,την από 26-06-2013 έκθεσης εκτίμησης των ορκωτών ελεγκτών – λογιστών Γεωργίου Ι.Κουτρουμάνη με ΑΜΣΟΕΛ 13611 και Δημήτρη Ν. Παππά με ΑΜΣΟΕΛ 14391 περί διαπίστωσης της καθαρής θέσης της απορροφουμένης Ε.Ε κατά την 21-06-2013 και τις από 20-06-2013 αποφάσεις των Γενικών Συνελεύσεων των μετόχων των ανωτέρω εταιρειών , την με αριθμό 14.833/28-06-2013 πράξη της Συμβολαιογράφου Λευκάδας  Χαρίκλεια Ηλία Γράψα σύζυγο Όλυμπου Παρασκευά,

Β. Η τροποποίηση των άρθρων  5, 6 του καταστατικού της Συγχωνευούσης Α.Ε. με την επωνυμία  «ΠΗΓΑΣΟΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ ΒΙΟΜΗΧΑΝΙΚΗ ΒΙΟΤΕΧΝΙΚΗ ΤΟΥΡΙΣΤΙΚΗ ΕΙΣΑΓΩΓΙΚΗ ΕΞΑΓΩΓΙΚΗ ΕΤΑΙΡΕΙΑ», δ.τ. «ΠΗΓΑΣΟΣ Α.Τ.Ε», αριθμό Γ.Ε.ΜΗ. 16491043000 και ΑΡ.Μ.ΑΕ 38229191/Β/97/3, και δ.τ. ΠΗΓΑΣΟΣ Α.Τ.Ε  που εδρεύει στο Δήμο Λευκάδας , σύμφωνα με σχετική απόφαση ΤΗΣ ΑΥΤΟΚΛΗΤΗΣ ΕΚΤΑΚΤΗΣ ΓΕΝΙΚΗΣ ΣΥΝΕΛΕΥΣΗΣ ΤΩΝ ΜΕΤΟΧΩΝ ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «ΠΗΓΑΣΟΣ Α.Τ.Ε.» ΤΗΣ 28.06.2013

 Ακολούθως, τα άρθρα 5, 6 τροποποιούνται ως εξής:

	
1. Τροποποιείται το άρθρο 5 του καταστατικού, με την προσθήκη δύο παραγράφων , ως εξής:
«ΑΡΘΡΟ 5»
Α. Μετοχικό Κεφάλαιο
………………………………………………………………………………………………………………………………….
Με την από 28.06.2013 απόφαση της Έκτακτης Γενικής Συνέλευσης το μετοχικό κεφάλαιο της εταιρείας αυξήθηκε κατά το ποσό των εκατόν τεσσάρων χιλιάδων εκατόν δεκαεπτά ευρώ και πενήντα πέντε λεπτών (104.117,55 €) με την έκδοση τριάντα πέντε χιλιάδων πεντακόσιων τριάντα πέντε (35.535) νέων ονομαστικών μετοχών, ονομαστικής αξίας δύο ευρώ και ενενήντα τριών λεπτών (2,93 €) εκάστη. Από το προαναφερόμενο ποσό της αύξησης: 1) το ποσό των εκατόν τεσσάρων χιλιάδων εκατόν δεκαέξι ευρώ και εξήντα έξι λεπτών (104.116,66 €) θα καλυφθεί από την καθαρή θέση (ενεργητικό μείον παθητικό) των περιουσιακών στοιχείων της απορροφώμενης ετερόρρυθμης εταιρείας με την επωνυμία  «Ν. ΧΑΜΟΣΦΑΚΙΔΗΣ & ΣΙΑ Ε.Ε.», με βάση τον ισολογισμό μετασχηματισμού αυτής, της 21.06.2013, σύμφωνα και με τα οριζόμενα στο Ν.Δ. 1297/1972 και 2) το ποσό των ογδόντα εννέα λεπτών (0,89 €) θα καταβληθεί σε μετρητά για λόγους στρογγυλοποίησης. Δικαιούχοι των νέων μετοχών, ποσοστό 75 % εκ του συνόλου των οποίων θα είναι μη μεταβιβάσιμες για μία πενταετία κατά τα οριζόμενα στο Ν.Δ. 1297/1972, θα είναι οι εταίροι της απορροφώμενης ετερόρρυθμης εταιρείας 
Κατά συνέπεια μετά την γενομένη αύξηση το μετοχικό κεφάλαιο της εταιρείας ανέρχεται σε δύο εκατομμύρια πεντακόσιες τριάντα έξι χιλιάδες δεκαεπτά ευρώ και πενήντα πέντε λεπτά (2.536.017,55 €) ευρώ και θα διαιρείται σε οκτακόσιες εξήντα πέντε χιλιάδες πεντακόσιες τριάντα πέντε (865.535) ονομαστικές μετοχές ονομαστικής αξίας δύο ευρώ και ενενήντα τριών λεπτών (2,93 €) εκάστης.».

4. Τροποποιείται το άρθρο 6 του καταστατικού, ως εξής:
«ΑΡΘΡΟ 6»
Α. Μετοχές

1. Οι μετοχές της εταιρείας είναι ονομαστικές, μπορούν να μετατραπούν σε ανώνυμες και αντίστροφα με την απόφαση της Γενικής Συνέλευσης λαμβανομένης σύμφωνα με το άρθρο 14 του παρόντος και τροποποίηση του παρόντος. Οι τίτλοι των μετοχών μπορούν να αντιπροσωπεύουν μία ή περισσότερες μετοχές. Τα σχετικά με την έκδοση των μετοχών κανονίζονται από το Διοικητικό Συμβούλιο της εταιρείας.
2. Επιτρέπεται η έκδοση προσωρινών τίτλων.
3. Στην περίπτωση έκδοσης μετοχών πάνω από το άρτιο, η διαφορά μεταξύ αυτού και της ονομαστικής αξίας μεταφέρεται σε ειδικό αποθεματικό κεφάλαιο από την έκδοση μετοχών πάνω από το άρτιο που δεν μπορεί να χρησιμοποιηθεί για την πληρωμή μερίσματος ή ποσοστών. Σε περίπτωση δε τμηματικής καταβολής κεφαλαίου η εν λόγω υπέρ το άρτιο διαφορά, καταβάλλεται ολόκληρη εφ’ άπαξ κατά την καταβολή της πρώτης δόσης.


Την ίδια ημερομηνία καταχωρήθηκε και ολόκληρο το νέο κείμενο του καταστατικού της εταιρείας, όπως ισχύει μετά και την κατά τα ανωτέρω τροποποίησή του.





Kοινοποίηση: 
1. «ΠΗΓΑΣΟΣ Α.Τ.Ε»
Λευκάδα

2. Περιφερειακή Ενότητα Λευκάδας 
Δ/νση Ανάπτυξης Π.Ε. Λευκάδας 
Τμήμα Εμπορίου 
Λευκάδα



Με εντολή Προέδρου
Η Αρμόδια υπάλληλος

Αθανασίου Πηνελόπη

